**ANEXA NR.1**

**LA CONTRACTUL DE DELEGARE**

**REGULAMENTUL**

**ACTIVITĂȚILOR DE SALUBRIZARE PRESTATE DE OPERATORUL DEPOZITULUI ECOLOGIC DOBA:**

**A. Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică**

**B. Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică**

**C. Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase**

**Cuprins**

[**CAPITOLUL I Dispoziții generale** 3](#_Toc164774150)

[SECȚIUNEA 1 Domeniul de aplicare 3](#_Toc164774151)

[SECȚIUNEA a 2-a Accesul la serviciul de salubrizare 9](#_Toc164774152)

[SECȚIUNEA a 3-a Obligații privind documentația tehnică 10](#_Toc164774153)

[SECȚIUNEA a 4-a Îndatoririle personalului operativ 12](#_Toc164774154)

[**CAPITOLUL II Asigurarea serviciului de salubrizare și condiții de funcționare 13**](#_Toc164774155)

[SECȚIUNEA a 1-a Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică 13](#_Toc164774160)

[SECȚIUNEA a 2-a Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică 14](#_Toc164774161)

[SECȚIUNEA a 3-a Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase 16](#_Toc164774165)

[SECȚIUNEA a 4-a Finanțarea serviciului de salubrizare și a serviciilor conexe serviciului de salubrizare 17](#_Toc164774167)

[**CAPITOLUL III Drepturile și obligațiile operatorilor serviciului de salubrizare 19**](#_Toc164774171)

[**CAPITOLUL IV Indicatori de performanță ai serviciului de salubrizare 21**](#_Toc164774175)

[Anexa la Regulamentul Serviciului: Indicatorii de performanță care privesc calitatea și cantitatea serviciului de salubrizare 23](#_Toc164774177)

CAPITOLUL I Dispoziții generale

SECȚIUNEA 1 Domeniul de aplicare

ART. 1

(1) Prevederile prezentului regulament se aplică serviciului public de salubrizare a localităților, denumit în continuare serviciu de salubrizare, înființat și organizat la nivelul Depozitului Ecologic Doba, pentru satisfacerea nevoilor de salubrizare ale populației, ale instituțiilor publice și ale operatorilor economici de pe teritoriul unității administrativ-teritoriale-județul Satu Mare.

(2) Prezentul regulament stabilește cadrul juridic unitar privind organizarea și desfășurarea serviciului de salubrizare, definind modalitățile și condițiile-cadru ce trebuie îndeplinite pentru asigurarea serviciului de salubrizare, indicatorii de performanță ai serviciului, cerințele fundamentale aplicabile serviciului, raporturile dintre operatori și utilizatori.

(3) Prevederile prezentului regulament se aplică la exploatarea și întreținerea instalațiilor și echipamentelor din sistemul public de salubrizare din Cadrul Depozitului Ecologic Doba, precum și la proiectarea, recepționarea investițiilor din sistemul public de salubrizare care sunt în sarcina operatorului, cu urmărirea tuturor cerințelor legale specifice în vigoare.

(4) Operatorul Depozitului Ecologic Doba se va conforma prevederilor prezentului regulament.

(5) Prestarea activităților specifice serviciului de salubrizare se va realiza numai pe baza contractului de delegare a gestiunii încheiate cu autoritatea publică locală, de către operatori licențiați A.N.R.S.C, după obținerea avizelor, acordurilor și autorizațiilor solicitate prin actele normative în vigoare.

ART. 2 (1) Prezentul regulament se aplică următoarelor activități de salubrizare:

a) sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică;

b) tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică;

c) eliminarea, prin depozitare, a deșeurilor reziduale, a deșeurilor stradale, a --deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase.

ART. 3

(1) Modul de organizare și funcționare a serviciului de salubrizare trebuie să se realizeze pe baza următoarelor principii:

a) protecția sănătății populației;

b) autonomia locală și descentralizarea serviciilor;

c) responsabilitatea față de cetățeni;

d) conservarea și protecția mediului înconjurător;

e) asigurarea calității și continuității serviciului;

f) tarifarea echitabilă, corelată cu calitatea și cantitatea serviciului prestat;

g) nediscriminarea și egalitatea de tratament al utilizatorilor;

h) transparența, consultarea și antrenarea în decizii a cetățenilor;

i) administrarea corectă și eficientă a bunurilor din proprietatea publică sau privată a unităților administrativ-teritoriale și a banilor publici;

j) securitatea serviciului;

k) dezvoltarea durabilă.

(2) Operatorul trebuie să își organizeze activitatea astfel încât să se asigure un grad cât mai mare de valorificare a deșeurilor. Operatorul va defini în procedurile operaționale proprii modul de prelucrare, neutralizare și valorificare materială și/sau energetică a deșeurilor, astfel încât cantitatea de deșeuri depozitate să fie minimă.

(3) Metodele și tehnologiile de valorificare a deșeurilor trebuie să respecte legislația în vigoare și să fie în concordanță cu planurile de gestionare a deșeurilor la nivel național, județean și al municipiului București, după caz.

ART. 4

Termenii și noțiunile utilizate în prezentul regulament se definesc după cum urmează:

4.1. autoritate competentă de reglementare - Autoritatea Națională de Reglementare pentru Serviciile Comunitare de Utilități Publice, denumită în continuare A.N.R.S.C.;

4.2. biodeșeuri - conform prevederilor pct. 3 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.3. centru de colectare prin aport voluntar - conform prevederilor art. 2 alin. (4) pct. 9 din Legea nr. 101/2006 privind serviciul de salubrizare a localităților, republicată, cu modificările și completările ulterioare;

4.4. CLO – conform prevederilor art.9^2 lit. b) din Ordonanța de urgență a Guvernului nr. 196/ 2005 privind Fondul pentru mediu, cu modificările și completările ulterioare;

4.5. compost – conform prevederilor lit. a) din anexa 1 a Legii nr. 181/2020 privind gestionarea deșeurilor nepericuloase compostabile;

4.6. compostare - conform prevederilor lit. b) din anexa 1 a Legii nr. 181/2020 privind gestionarea deșeurilor nepericuloase compostabile;

4.7. colectare - conform prevederilor pct. 6 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.8. colectare separată - conform prevederilor pct. 7 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.9. curățarea zăpezii/gheții - operațiunea de îndepărtare a stratului de zăpadă sau de gheață depus pe suprafața carosabilă și pietonală, în scopul asigurării deplasării vehiculelor și pietonilor în condiții de siguranță;

4.10. curățarea rigolelor - operațiunea de îndepărtare manuală sau mecanizată a depunerilor de noroi, nisip și praf de pe o porțiune de 0,75 m de la bordură spre axul median al străzii, urmată de măturare și/sau stropire;

4.11. depozit - conform prevederilor art. 3 alin.(2) lit. b) din Ordonanța Guvernului nr. 2/2021 privind depozitarea deșeurilor;

4.12. deratizare - activitatea de stârpire a rozătoarelor prin otrăvire cu substanțe chimice sau prin culturi microbiene;

4.13. deșeu - orice substanță sau obiect pe care deținătorul le aruncă ori are intenția sau obligația să le arunce;

4.14. deșeu cu regim special - deșeu ale cărui manipulare, colectare, transport și depozitare se supun unui regim reglementat prin acte normative în vederea evitării efectelor negative asupra sănătății oamenilor, bunurilor și asupra mediului înconjurător;

4.15. deșeuri din construcții provenite din locuințe - deșeuri generate din activitățile de reamenajare și reabilitare interioară și/sau exterioară a locuințelor;

4.16. deșeuri de ambalaje - orice ambalaje sau materiale de ambalare care satisfac cerințele definiției de deșeu, cu excepția reziduurilor de producție;

4.17. deșeuri menajere - conform prevederilor art. 1 alin. (1) din Decizia Comisiei din 18 noiembrie 2011 de stabilire a normelor și a metodelor de calcul pentru verificarea respectării obiectivelor fixate la articolul 11 alineatul (2) din Directiva 2008/98/CE a Parlamentului European și a Consiliului;

4.18. deșeuri municipale - deșeuri menajere și deșeuri similare, inclusiv fracțiile colectate separat;

4.19. deșeuri periculoase - conform prevederilor pct. 11 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.20. deșeuri de producție - deșeuri rezultate din activități industriale, ce fac parte din categoriile 03-14 din anexa nr. 2 la Hotărârea Guvernului nr. 856/2002 cu modificările și completările ulterioare;

4.21. deșeu reciclabil - deșeu care prin operațiuni de valorificare poate fi reprocesat în produse, materiale sau substanțe pentru a-și îndeplini funcția sa inițială sau pentru alte scopuri; operațiunile de valorificare includ reprocesarea materialelor organice, dar nu includ valorificarea energetică și reprocesarea în vederea folosirii materialelor drept combustibil sau pentru operațiunile de rambleiere;

4.22. deșeuri reziduale - conform prevederilor art. 2 alin. (4) pct. 8 din Legea nr. 101/2006 privind serviciul de salubrizare a localităților, republicată, cu modificările și completările ulterioare;

4.23. deșeuri de origine animală - subproduse de origine animală ce nu sunt destinate consumului uman, cadavre întregi sau porțiuni de cadavre provenite de la animale;

4.24. deșeuri similare - conform prevederilor art. 2 alin. (4) pct. 7 din Legea nr. 101/2006 privind serviciul de salubrizare a localităților, republicată, cu modificările și completările ulterioare;

4.25. deșeuri stradale - deșeuri specifice căilor de circulație publică, provenite din activitatea cotidiană a populației, de la spațiile verzi, de la animale, din depunerea de substanțe solide provenite din atmosferă;

4.26. deșeuri voluminoase - deșeuri solide de diferite proveniențe care, datorită dimensiunilor lor, nu pot fi preluate cu sistemele obișnuite de colectare, ci necesită o tratare diferențiată față de acestea, din punct de vedere al preluării și transportului;

4.27. deținător de deșeuri - conform prevederilor pct. 16 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.28. dezinfecție - activitatea de distrugere a germenilor patogeni cu substanțe specifice, în scopul eliminării surselor de contaminare;

4.29. dezinsecție - activitatea de combatere a artropodelor în stadiul de larvă sau adult cu substanțe chimice specifice;

4.30. eliminare - conform prevederilor pct. 17 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.31. gestionarea deșeurilor - conform prevederilor pct. 19 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.32. gură de scurgere - componenta tehnică constructivă a sistemului de canalizare prin care se asigură evacuarea apelor pluviale;

4.33. incinerare - operația de tratare termică a deșeurilor, cu sau fără recuperare de energie, realizată în instalații care respectă legislația în vigoare privind incinerarea deșeurilor;

4.34. instalație de incinerare - orice instalație tehnică fixă sau mobilă și echipamentul destinat tratamentului termic al deșeurilor, cu sau fără recuperarea căldurii de ardere rezultate, al cărei randament energetic este egal sau mai mare decât minimul prevăzut în anexa nr. 3 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.35. instalație integrată de tratare – instalație de tratare a deșeurilor care implică cel puțin două activități ale serviciului de salubrizare și care asigură tratarea deșeurilor reciclabile colectate separat și a deșeurilor reziduale, în vederea valorificării materiale a deșeurilor, conform prevederilor art. 2 alin. (4) pct. 13 din Legea nr. 101/2006 privind serviciul de salubrizare a localităților, republicată, cu modificările și completările ulterioare;

4.36. indicatori de performanță - parametri ai serviciului de salubrizare, realizați de operatorul de servicii, pentru care se stabilesc niveluri minime de calitate, urmăriți la nivelul operatorului;

4.37 insulă ecologică digitalizată - conform prevederilor art. 2 alin. (4) pct. 10 din Legea nr. 101/2006 privind serviciul de salubrizare a localităților, republicată, cu modificările și completările ulterioare;

4.38. licență – conform prevederilor art. 12 lit. d) din anexa nr. 1 a Ordinului ANRSC nr. 100 din 20 februarie 2023 pentru aprobarea Regulamentului privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice;4.35. măturat - activitatea de salubrizare a localităților care, prin aplicarea unor procedee manuale sau mecanice, realizează un grad bine determinat de curățare a suprafețelor de circulație, de odihnă ori de agrement ale așezărilor urbane sau rurale;

4.39. neutralizare a deșeurilor de origine animală - activitatea prin care se modifică caracterul periculos al deșeurilor de origine animală prin procesare, incinerare/coincinerare, transformarea lor în produse stabile biologic, nepericuloase pentru mediul înconjurător, animale sau om, respectiv activitatea de îngropare a acestora;

4.40. producător de deșeuri - conform prevederilor pct. 24 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.41. reciclare - conform prevederilor pct. 27 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.42. rețetă - ansamblu de specificații care descriu materialele utilizate pentru o anumită operațiune pe sortimente, cantități, concentrații ale soluțiilor pentru o anumită operațiune de deratizare, dezinfecție sau dezinsecție și un anumit tip de obiectiv;

4.43. reziduuri - înseamnă deșeurile rezultate din procesul de tratare, destinate a fi transportate la depozit și/sau la instalațiile de valorificare energetică;

4.44. salubrizare - totalitatea operațiunilor și activităților necesare pentru păstrarea unui aspect salubru al localităților;

4.45. sistem public de salubrizare - ansamblul instalațiilor tehnologice, echipamentelor funcționale și dotărilor specifice, construcțiilor și terenurilor aferente prin care se realizează serviciul de salubrizare;

4.46. sortare - activitatea de separare pe categorii și stocare temporară a deșeurilor reciclabile în vederea transportării lor la operatorii economici specializați în valorificarea acestora;

4.47. spălarea străzilor - activitatea de salubrizare care se execută mecanizat, cu instalații speciale, folosindu-se apa, cu sau fără soluții speciale, în vederea îndepărtării deșeurilor și prafului de pe străzi și trotuare;

4.48. stație de transfer - spațiu special amenajat pentru stocarea temporară a deșeurilor, în vederea transportării centralizate a acestora la o stație de tratare;

4.49. stropitul străzilor - activitatea de salubrizare, care constă în dispersarea apei pe suprafețele de circulație, indiferent de natura îmbrăcămintei acestora, pe spațiile de odihnă și de agrement, manual sau mecanizat, cu ajutorul unor instalații specializate, în scopul creării unui microclimat favorabil îmbunătățirii stării igienice a localităților și evitării formării prafului;

4.50. tratare - conform prevederilor art. 3 alin. (2) lit. p) din Ordonanța Guvernului nr. 2/2021 privind depozitarea deșeurilor;

4.51. tratare mecano-biologică - conform prevederilor lit. f) din anexa 1 a Legii nr. 181/2020 privind gestionarea deșeurilor nepericuloase compostabile;

4.52. tobogan - jgheab sau tubulatură folosită drept mijloc de transport prin alunecare a deșeurilor;

4.53. utilizatori - conform definiției prevăzute în Legea serviciilor comunitare de utilități publice nr. 51/2006, cu completările ulterioare;

4.54. valorificare - conform prevederilor pct. 36 din anexa nr. 1 la Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare;

4.55. vector - organism (insectă, rozătoare) care răspândește un parazit, un virus sau germeni patogeni de la un animal la altul, de la om la om ori de la animale la om.

ART. 5

(1) Serviciul de salubrizare se realizează prin intermediul unui sistem de salubrizare, alcătuit din bunuri aflate în domeniul public și privat al județului Satu Mare și/sau din bunurile aflate în proprietatea privată a operatorului, care sunt cuprinse în Planul Județean de Gestionare a Deșeurilor.

(2) Sistemul de salubrizare al Depozitului Ecologic Doba este alcătuit dintr-un ansamblu tehnologic și funcțional, care cuprinde construcții, instalații și echipamente specifice destinate prestării serviciului de salubrizare, precum:

a) autospeciale și utilaje specifice serviciului de salubrizare;

b) baze de garare și întreținere a autovehiculelor specifice serviciului de salubrizare;

c) stație (instalație) de sortare;

d) stație ( instalație) de compostare;

l) depozit de deșeuri nepericuloase pentru deșeuri municipale.

(3) Operarea instalațiilor, stațiilor și depozitelor se va realiza de către operator numai după obținerea licențelor avizelor și autorizațiilor solicitate de autoritățile competente prin actele normative în vigoare.

ART. 6

(1) Operatorul serviciului de salubrizare are obligația:

a) să îndeplinească indicatorii de performanță minimi prevăzuți în lege precum și cei stabiliți prin regulamentul serviciului și contractul de delegare a gestiunii activităților specifice serviciului, aprobați de Consiliul Județean Satu Mare;

b) să instituie sisteme de monitorizare și raportare către autoritățile competente/delegatar a tuturor informațiilor și datelor solicitate, inclusiv a tuturor indicatorilor de performanță.

c) să organizeze o evidență a cantităților de deșeuri gestionate aferente fiecărei activități, inclusiv, dacă este cazul, prin folosirea SIATD și întocmirea documentației necesare pentru acoperirea costurilor de către OIREP-uri, asigurând astfel trasabilitatea deșeurilor gestionate.

SECȚIUNEA a 2-a Accesul la serviciul de salubrizare

ART. 7

(1) Toți utilizatorii, persoane fizice sau juridice, au garantat direct sau indirect prin intermediul operatorilor de colectare dreptul de a beneficia de acest serviciu.

(2) Utilizatorii au drept de acces, fără discriminare, la informațiile publice privind serviciul de salubrizare, la indicatorii de performanță ai serviciului, la structura tarifară și la clauzele contractuale.

(3) Operatorul serviciului de salubrizare este obligat ca prin modul de prestare a serviciului să asigure protecția sănătății publice utilizând numai mijloace și utilaje corespunzătoare cerințelor autorităților competente din domeniul sănătății publice și al protecției mediului.

(4) Operatorul serviciului de salubrizare este obligat să asigure continuitatea serviciului conform programului aprobat de autoritățile administrației publice locale, cu excepția cazurilor de forță majoră care vor fi menționate în contractul de delegare.

SECȚIUNEA a 3-a Obligații privind documentația tehnică

ART. 8

(1) Prezentul regulament stabilește obligațiile operatorului în ceea ce privește deținerea și păstrarea documentației tehnice minime a infrastructurii care formează sistemul public de salubrizare-Depozitul Ecologic Doba.

(2) Documentele necesare exploatării sunt prevăzute de caietul de sarcini al serviciului, iar obligațiile operatorului privind modul de întocmire, actualizare, păstrare și manipulare a acestor documente sunt stabilite de prezentul regulament.

(3) Detalierea prevederilor prezentului regulament privind modul de întocmire, de păstrare și reactualizare a evidenței tehnice se va face prin proceduri de exploatare specifice principalelor tipuri de instalații în conformitate cu prevederile legale aplicabile.

ART. 9

(1) Operatorul va avea și va actualiza, în funcție de specificul activității de salubrizare prestate și în conformitate cu normele aplicabile, următoarele documente:

a) actele de proprietate sau contractul prin care s-a făcut delegarea gestiunii;

b) planul cadastral și situația terenurilor din aria de deservire, dacă este cazul;

c) planurile generale cu amplasarea construcțiilor și a instalațiilor aflate în exploatare, actualizate cu toate modificările sau completările;

d) planurile clădirilor sau construcțiilor speciale având notate toate modificările sau completările la zi;

e) cărțile tehnice ale construcțiilor;

f) documentația tehnică a utilajelor și instalațiilor și, după caz, autorizațiile de punere în funcțiune a acestora;

g) procese-verbale de constatare în timpul execuției și planurile de execuție ale părților de lucrări sau ale lucrărilor ascunse;

h) proiectele de execuție ale lucrărilor, cuprinzând memoriile tehnice, breviarele de calcul, devizele pe obiecte, devizul general, planurile și schemele instalațiilor și rețelelor etc.;

i) documentele de recepție, preluare și terminare a lucrărilor, echipamentelor și utilajelor cu:

1. procese-verbale de măsurători cantitative de execuție, dacă este cazul;

2. procese-verbale de verificări și probe, inclusiv probele de performanță și garanție, buletinele de verificări, analiză și încercări;

3. procese-verbale de realizare a indicatorilor tehnico-economici;

4. procese-verbale de punere în funcțiune;

5. lista echipamentelor montate în instalații cu caracteristicile tehnice;

6. procesele-verbale de preluare ca mijloc fix în care se consemnează rezolvarea neconformităților și a remedierilor;

7. documentele de aprobare a recepțiilor și de predare în exploatare;

j) schemele de funcționare a instalațiilor, planurile de ansamblu, desenele de detaliu actualizate conform situației de pe teren, planurile de ansamblu și de detaliu ale fiecărui agregat și/sau ale fiecărei instalații, inclusiv planurile și cataloagele pieselor de schimb;

k) instrucțiunile producătorilor/furnizorilor de echipament sau ale organizației de montaj privind manipularea, exploatarea, întreținerea și repararea echipamentelor și instalațiilor, precum și cărțile/fișele tehnice ale echipamentelor principale ale instalațiilor;

l) manualele de operare ale echipamentelor, utilajelor, autospecialelor și instalațiilor operate, care fac parte din infrastructura serviciului de salubrizare, dacă este cazul;

m) planurile și dovezile de realizare a operațiunilor de mentenanță și reparații;

n) normele generale și specifice de protecție a muncii aferente fiecărui echipament, fiecărei instalații sau fiecărei activități;

o) planurile de dotare și amplasare cu mijloace de stingere a incendiilor, planul de apărare a obiectivului în caz de incendiu, calamități sau alte situații excepționale;

p) regulamentul de organizare și funcționare și atribuțiile de serviciu pentru întreg personalul;

q) avizele și autorizațiile legale de funcționare pentru clădiri, laboratoare, instalații de măsură, inclusiv cele de protecție a mediului obținute în condițiile legii;

r) inventarul instalațiilor și liniilor electrice, conform instrucțiunilor în vigoare;

s) instrucțiuni privind accesul în incintă și instalații;

t) documentele referitoare la instruirea, examinarea și autorizarea personalului;

u) registre de control, de sesizări și reclamații, de dare și retragere din exploatare, de admitere la lucru etc.

(2) Documentațiile referitoare la construcții se vor întocmi, completa și păstra conform normelor legale referitoare la "Cartea tehnică a construcției".

ART. 10

Pentru investițiile/lucrările care sunt în sarcina operatorului, pe durata delegării gestiunii serviciului, acesta are obligația să respecte toate prevederile legale și orice normative din domeniul proiectării, execuției de lucrări și urmăriri calității în construcții, precum și să obțină și să respecte toate certificatele, avizele, acordurile, autorizațiile și orice alte documente necesare conform oricăror acte normative aplicabile.

Proiectarea și construirea oricăror stații, instalații, depozite se realizează în concordanță cu cerințele din planurile județene de gestionare a deșeurilor.

ART. 11

(1) Autoritatea administrației publice locale deținătoare de instalații care fac parte din sistemul public de salubrizare, precum și operatorul care a primit în gestiune delegată serviciul de salubrizare, în totalitate sau numai unele activități componente ale acestuia, au obligația să își organizeze o arhivă tehnică pentru păstrarea documentelor de bază prevăzute la art. 9 alin. (1), organizată astfel încât să poată fi găsit orice document cu ușurință.

(2) La încheierea activității, operatorul va preda autorității administrației publice locale pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.

SECȚIUNEA a 4-a Îndatoririle personalului operativ

ART. 12

(1) Personalul de deservire operativă se compune din toți salariații care deservesc construcțiile, instalațiile și echipamentele specifice destinate prestării serviciului de salubrizare având ca sarcină principală de serviciu supravegherea sau asigurarea funcționării în mod nemijlocit la un echipament, într-o instalație sau într-un ansamblu de instalații.

(2) Subordonarea pe linie operativă și tehnico-administrativă, precum și obligațiile, drepturile și responsabilitățile personalului de deservire operativă se trec în fișa postului și în procedurile operaționale.

(3) Locurile de muncă în care este necesară desfășurarea activității se stabilesc de operator în procedurile proprii în funcție de:

a) gradul de periculozitate a instalațiilor și a procesului tehnologic;

b) gradul de automatizare a instalațiilor;

c) gradul de siguranță necesar în asigurarea serviciului;

d) necesitatea supravegherii instalațiilor și procesului tehnologic.

ART. 13

(1) În timpul prestării serviciului, personalul trebuie să asigure funcționarea instalațiilor, în conformitate cu regulamentele de exploatare sau manualele de operare, instrucțiunile/procedurile tehnice interne, graficele/diagramele de lucru și dispozițiile personalului ierarhic superior pe linie operativă sau tehnică-administrativă.

(2) Prestarea serviciului de salubrizare trebuie realizată astfel încât să se asigure:

a) protejarea sănătății populației;

b) protecția mediului înconjurător;

c) menținerea curățeniei și crearea unei estetici corespunzătoare a depozitului;

d) conservarea resurselor naturale prin reducerea cantității de deșeuri și reciclarea acestora;

e) atingerea tuturor indicatorilor de performanță și reducerea cantității de deșeuri eliminate prin depozitare;

f) continuitatea serviciului.

CAPITOLUL II Asigurarea serviciului de salubrizare și condiții de funcționare

SECȚIUNEA a 1-a Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică

ART. 14

(1) Deșeurile de hârtie și carton, de plastic și metal colectate separat de la toți producătorii de deșeuri pe teritoriul unităților administrative-teritoriale arondate se transportă către stația de sortare numai de către operatorii licențiați A.N.R.S.C. care au contracte de delegare a gestiunii încheiate cu autoritățile administrației publice locale din unitățile administrative-teritoriale arondate sau cu asociația de dezvoltare intercomunitară sau, în cazul gestiunii directe, au hotărâre de dare în administrare a acestei activități,

(2) Sortarea se realizează pe tipuri de materiale, în funcție de cerințele de calitate solicitate de operatorii reciclatori.

ART. 15

(1) Deșeurile de sticlă colectate separat de la producătorii de deșeuri vor fi transportate de către operatorii de salubrizare la spațiile de stocare temporară, special amenajate în incinta stațiilor de sortare.

(2) Operatorul stației de sortare asigură predarea către operatorii reciclatori a deșeurilor de sticlă colectate separat.

ART. 16

(1) Spațiile în care se desfășoară activitatea de sortare trebuie să îndeplinească cel puțin condițiile tehnice prevăzute în caietul de sarcini, pe care operatorul este obligat să le mențină pe toată perioada în care prestează activitatea.

(2) Dacă operatorul va realiza alte stații de sortare sau îmbunătățiri a celei existente la depozitul Ecologic Doba, se va asigura că acestea îndeplinesc cel puțin condițiile tehnice prevăzute în caietul de sarcini al serviciului.

ART. 17

Operatorul care asigură activitatea de sortare a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să dețină spații special amenajate pentru stocarea temporară a deșeurilor ce urmează a fi sortate, în condițiile prevăzute de legislația în vigoare;

d) să asigure valorificarea întregii cantități de deșeuri sortate, evitând formarea de stocuri;

e) să folosească, pentru sortarea deșeurilor, tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

f) să se îngrijească de valorificarea sau eliminarea reziduurilor rezultate din procesul de sortare a deșeurilor.

ART. 18

Prevederile prezentei secțiuni se aplică inclusiv pentru activitatea de sortare a deșeurilor de hârtie, carton, metal, plastic și sticlă, colectate separat, în stațiile de sortare din cadrul instalațiilor integrate de tratare a deșeurilor.

SECȚIUNEA a 2-a Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică

ART. 19

În cadrul instalației de tratare aerobă a deșeurilor se tratează biodeșeurile colectate separat. Din tratarea deșeurilor rezultă compost care, în urma unei reprelucrări suplimentare necesare, este utilizat ca produs, material sau substanță reciclată pentru tratarea solului, cu beneficii pentru agricultură sau îmbunătățiri de ordin ecologic.

ART. 20

(1) Spațiile în care se desfășoară activitatea de tratare aerobă trebuie să îndeplinească cel puțin condițiile tehnice prevăzute în caietul de sarcini, pe care operatorii sunt obligați să le mențină pe toată perioada în care prestează activitatea.

(2) Operatorii care au obligația de investiții constând în realizarea de instalații de compostare se vor asigura că acestea îndeplinesc cel puțin condițiile tehnice prevăzute în caietul de sarcini cadru al serviciului.

ART. 21

Operatorii care asigură activitatea de tratare aerobă a deșeurilor au și următoarele obligații specifice:

a) să asigure evidența cantității și categoriilor de deșeuri pe care o transportă fiecare vehicul, locul de generare al deșeurilor (localitatea sau tipul utilizatorului), numele operatorului care încredințează deșeurile;

b) data și ora fiecărui transport;

c) să evite formarea de stocuri de deșeuri ce urmează să fie tratate biologic, de deșeuri rezultate în urma pretratării și tratării deșeurilor, precum și de produse rezultate în urma tratării deșeurilor (compost), care ar putea genera fenomene de poluare a mediului sau care prezintă riscuri de incendiu;

d) să folosească tehnologiile și instalațiile care îndeplinesc condițiile din avizele, acordurile și autorizațiile emise de autoritățile competente;

e) să asigure transportul reziduurilor la depozitele de deșeuri și/sau la instalațiile de valorificare energetică;

f) să asigure evidența care permite stabilirea:

* 1. tipului și a cantităților de deșeuri încredințate în vederea valorificării;
  2. cantitatea și calitatea deșeurilor stabilizate din punct de vedere biologic;
  3. cantitatea de reziduuri, transportate pentru eliminare la depozitele de deșeuri și/sau la instalațiile de valorificare energetică.

ART. 22

Prevederile prezentei secțiuni se aplică inclusiv pentru activitatea de tratare aerobă a biodeșeurilor colectate separat în Stația de compostare din cadrul Depozitului Ecologic Doba.

SECȚIUNEA a 3-a Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase

ART. 23

(1) Spațiile în care se desfășoară activitatea de depozitare trebuie să îndeplinească cel puțin condițiile tehnice prevăzute în caietul de sarcini, pe care operatorul este obligat să le mențină pe toată perioada în care prestează activitatea.

(2) Operatorul se va asigura ca investițiile realizate pe parcursul delurarii contractului de delegare îndeplinesc cel puțin condițiile tehnice prevăzute în caietul de sarcini cadru al serviciului.

ART. 24

La depozitare vor fi îndeplinite următoarele condiții:

a) prevederea și respectarea metodelor și tehnicilor adecvate de acoperire și asigurare a deșeurilor prevăzute în manualul de operare și în prevederile legale aplicabile;

b) în cursul operațiunilor de depozitare, autovehiculele de transport al deșeurilor vor circula numai pe drumurile amenajate interioare ale depozitului. Dacă accesul autovehiculelor de transport pe suprafața deșeurilor nu poate fi evitat în mod temporar, se asigură condiții de spălare și dezinfectare a exteriorului autovehiculelor la ieșirea din depozit;

c) pe perioada exploatării depozitului se aplică măsuri de combatere a insectelor și rozătoarelor prin dezinsecție și deratizare;

d) organizarea depozitului va asigura protecția sănătății populației în general, protecția sănătății personalului și protecția mediului; se acordă atenție deosebită împrejmuirii și perdelelor de protecție.

ART. 25

Depozitarea deșeurilor se face exclusiv în depozit amplasat, construit, exploatat și monitorizat, conform prevederilor Ordonanța Guvernului nr. 2/2021 privind depozitarea deșeurilor și a normativelor aplicabile.

ART. 26

(1) În depozitul pentru deșeuri nepericuloase pot fi depozitate deseurile municipale si reziduurile care au rezultat în urma proceselor de tratare și de incinerare, precum și deșeurile pentru care tratarea nu contribuie la reducerea cantității acestora sau a pericolelor pe care le prezintă pentru sănătatea umană ori pentru mediu și nici nu pot fi valorificate,

(2) Depozitele pentru deșeuri inerte pot fi utilizate doar pentru depozitarea acestui tip de deșeuri.

ART. 27

(1) Pentru a putea fi depozitate, deșeurile trebuie să îndeplinească condițiile necesare acceptării acestora în depozitele autorizate. Condițiile de acceptare se stabilesc de operatorul care administrează depozitul, în conformitate cu dispozițiile actelor normative în vigoare.

(2) Operatorul care administrează depozitul de deșeuri trebuie să stabilească criteriile de acceptare a deșeurilor într-o anumită categorie de depozit pe baza prevederilor legislative și a analizei:

a) măsurilor necesare pentru protecția mediului și în special a apelor subterane și a apelor de suprafață;

b) asigurării funcționării sistemelor de protecție a mediului, în special cele de impermeabilizare și de tratare a levigatului;

c) protejării proceselor avute în vedere pentru stabilizarea deșeurilor în interiorul depozitului;

d) protecției împotriva pericolelor pentru sănătatea umană.

ART. 28

Cheltuielile cu deschiderea, exploatarea, precum și cele estimate pentru închidere și operațiile postînchidere și postmonitorizare pentru o perioadă de minimum 30 de ani sunt acoperite de tariful practicat de operator pentru depozitarea tipurilor de deșeuri autorizate a fi depozitate.

ART. 29

(1) În vederea depozitării deșeurilor la depozitele autorizate, operatorul care prestează activitatea de transport a deșeurilor trebuie să aibă documentele necesare din care să reiasă că deșeurile respective pot fi acceptate pentru depozitare în conformitate cu condițiile stabilite de operatorul care administrează depozitul de deșeuri și că deșeurile respective îndeplinesc criteriile de acceptare stabilite în prezentul regulament și în actele cu caracter normativ în vigoare.

(2) Se interzice amestecarea deșeurilor în scopul de a satisface criteriile de acceptare la o anumită clasă de depozitare.

SECȚIUNEA a 4-a Finanțarea serviciului de salubrizare și a serviciilor conexe serviciului de salubrizare

ART. 30

1. Finanțarea cheltuielilor de funcționare, reabilitare și dezvoltare a serviciului de salubrizare și a cheltuielilor de investiții pentru realizarea infrastructurii aferente acestuia se face cu respectarea legislației în vigoare privind finanțele publice locale, în ceea ce privește inițierea, fundamentarea, promovarea și aprobarea investițiilor publice, a principiilor prevăzute la art. 43 alin. (2) din Legea nr. 51/2006, republicată, cu modificările și completările ulterioare, precum și a următoarelor principii:
2. recuperarea integrală de către operatori, prin tarife, taxe de salubrizare sau după caz, subvenții de la bugetul local, a costurilor de operare și a investițiilor pentru înființarea, reabilitarea și dezvoltarea sistemelor de salubrizare;
3. menținerea echilibrului contractual.
4. Pentru asigurarea finanțării serviciului de salubrizare, utilizatorii achită contravaloarea serviciului prin:
5. tarife, în cazul prestațiilor de care beneficiază individual, pe bază de contract de prestare a serviciului de salubrizare;
6. taxe și impozite locale, în cazul prestațiilor efectuate în beneficiul întregii comunități locale, pe căile publice și/sau pe spațiile din domeniul public și privat al unității administrativ-teritoriale. Plata contravalorii prestațiilor se face pe baza facturilor emise de către operator, la tarifele aprobate de autoritatea deliberativă a unității sau, și fundamentate de operator, în conformitate cu normele metodologice elaborate și aprobate de A.N.R.S.C.

ART. 31

Finanțarea serviciilor conexe serviciilor de salubrizare se realizează pe baza tarifelor de gestionare a serviciilor, prevăzute în Ordinul A.N.R.S.C. nr. 640/2022, cu modificările și completările ulterioare.

ART. 32

1. Metodologia de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare respectă prevederile din normele metodologice elaborate și aprobate de A.N.R.S.C.
2. Tarifele pe care operatorii au dreptul să le practice la data începerii prestării activității/activităților de salubrizare se stabilesc:

la nivelul tarifelor aprobate de către autoritatea deliberativă a unității administrativ-teritoriale sau, în baza fișei de fundamentare pentru stabilirea tarifelor la activitățile specifice serviciului de salubrizare întocmită de către operatori, în conformitate cu normele metodologice elaborate și aprobate de A.N.R.S.C., în cazul gestiunii directe;

1. Aplicarea de către operatori de tarife neaprobate sau mai mari decât cele aprobate este interzisă, iar sumele încasate necuvenit se restituie către bugetele locale sau către utilizatorii de la care au fost încasate.

ART. 33

Modalitatea de plată a serviciului de salubrizare de către utilizatori se stabilește prin hotărârea autorității deliberative a unității administrativ-teritoriale.

ART. 34

1. În conformitate cu prevederile Legii nr. 101/2006, republicată, cu modificările și completările ulterioare, veniturile realizate de operator din vânzarea și/sau valorificarea deșeurilor nu se virează autorității administrației publice locale și se rețin de către operator în vederea acoperirii diferenței de tarif dintre tariful activității corespunzător cheltuielilor totale de operare și tariful de facturare aprobat.
2. În funcție de fluctuația prețurilor de vânzare a deșeurilor cu valoare de piață și/sau a prețurilor de valorificare a materialelor obținute din tratarea deșeurilor, unitatea administrativ-teritorială, procedează, ori de câte ori este necesar, la recalcularea cuantumului de reducere a tarifului activității și la aprobarea unui nou nivel al tarifului de facturare, astfel încât să asigure menținerea echilibrului contractual.

CAPITOLUL III Drepturile și obligațiile operatorului serviciului de salubrizare

ART. 35

Operatorul serviciului de salubrizare vor acționa pentru implicarea deținătorilor de deșeuri în gestionarea eficientă a acestora și transformarea treptată a producătorilor de deșeuri în "operatori activi de mediu", cel puțin la nivelul habitatului propriu.

ART. 36

Drepturile și obligațiile operatorului serviciului de salubrizare se constituie ca un capitol distinct în cadrul:

a) regulamentului serviciului de salubrizare;

b) contractului de delegare a gestiunii serviciului de salubrizare;

c) contractului de prestare a serviciului de salubrizare pentru utilizatori.

ART. 37

Operatorul serviciului de salubrizare are următoarele drepturi:

a) să încaseze contravaloarea serviciului de salubrizare prestat/contractat, corespunzător tarifului aprobat de autoritatea administrației publice locale, determinat în conformitate cu normele metodologice elaborate și aprobate de A.N.R.S.C.;

b) să asigure echilibrul contractual pe durata contractului de delegare a gestiunii;

c) să solicite ajustarea tarifului în raport cu evoluția generală a prețurilor și tarifelor din economie sau a parametrului de ajustare stabilit în contractul de delegare, în conformitate cu normele metodologice elaborate și aprobate de A.N.R.S.C.;

d) să propună modificarea tarifului aprobat în situațiile determinate în conformitate cu normele metodologice elaborate și aprobate de A.N.R.S.C.;

e) să suspende sau să limiteze prestarea serviciului, conform prevederilor Legii 51/2006 a serviciilor comunitare de utilități publice ;

f) să solicite recuperarea debitelor în instanță.

h) să refuze preluarea care nu îndeplinesc condițiile de acceptare la instalațiile de tratare sau eliminare a deșeurilor conform normelor și normativelor în vigoare;

i) alte drepturi prevăzute în Legea serviciilor comunitare de utilități publice nr. 51/2006, republicată, cu modificările și completările ulterioare, care fac referire la serviciul de salubrizare, precum și în Legea serviciului de salubrizare a localităților nr. 101/2006, republicată, cu modificările și completările ulterioare.

ART. 38

Operatorul serviciilor de salubrizare au următoarele obligații, în funcție de activitatea componentă a serviciului de salubrizare pe care o prestează:

a) să țină gestiunea separată pentru fiecare activitate în parte, pentru a se putea stabili tarife juste în concordanță cu cheltuielile efectuate;

b) să asigure prestarea serviciului de salubrizare, conform prevederilor contractuale și cu respectarea prezentului regulament, prescripțiilor, normelor și normativelor tehnice în vigoare;

c) să plătească despăgubiri persoanelor fizice sau juridice pentru prejudiciile provocate din culpă, inclusiv pentru restricțiile impuse deținătorilor de terenuri aflate în perimetrul zonelor de protecție instituite, conform prevederilor legale;

d) să plătească despăgubiri pentru întreruperea nejustificată a prestării serviciului și să acorde bonificații procentuale din valoarea facturii utilizatorilor în cazul prestării serviciului sub parametrii de calitate și cantitate prevăzuți în contractele de prestare;

e) să furnizeze autorității administrației publice locale, respectiv A.N.R.S.C., informațiile solicitate și să asigure accesul la documentele și documentațiile pe baza cărora prestează serviciul de salubrizare, în condițiile legii;

f) să încheie contracte de asigurare pentru pagube aduse la infrastructura exploatată în desfășurarea activităților;

g) să dețină toate avizele, acordurile, autorizațiile și licențele necesare prestării activităților specifice serviciului de salubrizare, prevăzute de legislația în vigoare;

h) să respecte angajamentele față de utilizatori luate prin contractele de prestare a serviciului de salubrizare;

i) să presteze serviciul de salubrizare sau activitățile componente ale acestuia care i-au fost încredințate, pe întreaga rază a unității administrativ-teritoriale pentru care are contract de delegare a gestiunii;

j) să respecte indicatorii de performanță tehnici corelați cu țintele/obiectivele asumate la nivel național prevăzuți de lege, precum și cei stabiliți prin contractul de delegare a gestiunii, inclusiv indicatorii de performanță care privesc calitatea și cantitatea serviciului din Anexa nr. 1 la prezentul regulament și să îmbunătățească în mod continuu calitatea serviciilor prestate;

k) să aplice metode performante de management, care să conducă la reducerea costurilor specifice de operare;

l) să factureze serviciile prestate, la tarife legal aprobate;

m) să înregistreze toate reclamațiile și sesizările utilizatorilor într-un registru și să ia măsurile de rezolvare ce se impun. În registru se vor consemna numele și prenumele persoanei care a reclamat și ale celei care a primit reclamația, adresa reclamantului, data și ora reclamației, data și ora rezolvării, numărul de ordine al reclamației care va fi comunicat petentului. La sesizările scrise operatorul are obligația să răspundă în termen de maximum 30 de zile de la înregistrarea acestora;

n) să țină evidența gestiunii deșeurilor și să raporteze periodic autorităților competente situația conform reglementărilor în vigoare.

o) să raporteze lunar sumele încasate în urma valorificării deșeurilor/materialelor rezultate în urma prestării activității;

p) alte obligații prevăzute în Legea serviciilor comunitare de utilități publice nr. 51/2006, republicată, cu modificările și completările ulterioare, care fac referire la serviciul de salubrizare, precum și în Legea serviciului de salubrizare a localităților nr. 101/2006, republicată, cu modificările și completările ulterioare.

CAPITOLUL IV Indicatori de performanță ai serviciului de salubrizare

ART. 39

Indicatorii de performanță ai serviciului de salubrizare cuprind două categorii:

a) Indicatorii tehnici corelați cu țintele/obiectivele asumate la nivel național; aceștia vor fi cuprinși într-o anexă obligatorie la contractele de delegare a gestiunii serviciului de salubrizare;

b) Indicatorii de performanță care privesc calitatea și cantitatea serviciului de salubrizare; Conform Anexei la regulamentul serviciului.

ART. 40

(1) Autoritatea administrației publice locale vor include în anexă contractul de delegare a gestiunii serviciului de salubrizare indicatorii tehnici corelați cu țintele/obiectivele asumate la nivel național.

(2) Indicatorii tehnici corelați cu țintele/obiectivele asumate la nivel național cuprind cel puțin indicatorii impuși de lege, la care pot fi adăugați și alți indicatori care implementează obligații de atingere a unor ținte clar definite de cadrul legal. Valorile minime ale acestor indicatori vor fi cele prevăzute de lege pentru atingerea țintelor de colectare și tratare a deșeurilor municipale aferente fiecărui flux de deșeuri identificat de dispozițiile legale.

ART. 41

(1) Autoritatea administrației publice locale stabilește și aprobă valorile indicatorilor de performanță care privesc calitatea și cantitatea serviciului de salubrizare și penalitățile aplicate operatorului în caz de nerealizare.

(2) Indicatorii de performanță care privesc calitatea și cantitatea serviciului de salubrizare se precizează în Anexa la regulamentul serviciului.

(3) Autoritatea administrației publice locale este responsabilă de stabilirea nivelurilor de calitate a indicatorilor de performanță care privesc calitatea și cantitatea serviciului, ce trebuie îndeplinite de operatori, astfel încât să se asigure atingerea și realizarea țintelor/obiectivelor conform legislației în vigoare din domeniul gestionării deșeurilor.

(4) Autoritatea administrației publice locale aplică penalități contractuale operatorului serviciului de salubrizare în cazul în care acesta nu prestează serviciul la parametrii de eficiență și calitate la care s-a obligat ori nu respectă indicatorii de performanță care privesc calitatea și cantitatea serviciului.

ART. 42

În conformitate cu competențele și atribuțiile legale ce le revin, autoritățile administrației publice centrale și județene, precum și A.N.R.S.C. au acces neîngrădit la informații necesare stabilirii:

a) modului de aplicare a legislației și a normelor emise de A.N.R.S.C.;

b) modului de respectare și îndeplinire a obligațiilor contractuale asumate;

c) calității și eficienței serviciilor prestate la nivelul indicatorilor de performanță stabiliți în contractele directe sau în contractele de delegare a gestiunii;

d) modului de administrare, exploatare, conservare și menținere în funcțiune, dezvoltare și/sau modernizare a sistemelor publice din infrastructura edilitar-urbană încredințată prin contractul de delegare a gestiunii/hotărârea de dare în administrare;

e) modului de formare și stabilire a tarifelor pentru serviciul de salubrizare;

f) respectării parametrilor ceruți prin prescripțiile tehnice și prin norme metodologice.

DELEGATAR,

JUDEȚUL SATU MARE

Red.thred AIC, 5 ex.

**ANEXA LA REGULAMAMENT**

**Indicatori de performanță care privesc calitatea și cantitatea serviciului de salubrizare și penalități pentru activitatea de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică**

| **Denumire IP** | **Abreviere** | **Valoare** | **Mod de calcul** | **Penalități** |
| --- | --- | --- | --- | --- |
| IP privind măsurile implementate legate de operarea stației de sortare, la termenele stabilite de către autoritățile competente | ip stație de sortare măsuri implementate | 100% | Numărul de măsuri implementate privind operarea stației de sortare, la termenele stabilite de către autoritățile competente în raport cu numărul total de măsuri impuse de către autoritățile competente | 1.000 lei/fiecare măsură neîndeplinită la termenele stabilite de către autoritățile competente |

**(3) Indicatori de performanță care privesc calitatea și cantitatea serviciului de salubrizare și penalități pentru activitatea de tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică**

| **Denumire IP** | **Abreviere** | **Valoare** | **Mod de calcul** | **Penalități** |
| --- | --- | --- | --- | --- |
| IP privind măsurile implementate legate de operarea instalației de compostare, la termenele stabilite de către autoritățile competente | ip instalație de compostare măsuri implementate | 100% | Numărul de măsuri implementate privind operarea instalației de compostare, la termenele stabilite de către autoritățile competente în raport cu numărul total de măsuri impuse de către autoritățile competente | 1.000 lei/fiecare măsură neîndeplinită la termenele stabilite de către autoritățile competente |

**(7) Indicatori de performanță care privesc calitatea și cantitatea serviciului de salubrizare și penalități pentru activitatea de eliminare, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase**

| **Denumire IP** | **Abreviere** | **Valoare** | **Mod de calcul** | **Penalități** |
| --- | --- | --- | --- | --- |
| IP privind măsurile implementate legate de operarea depozitului de deșeuri la termenele stabilite de către autoritățile competente | ip depozit măsuri implementate | 100% | Numărul de măsuri implementate privind operarea depozitului de deșeuri la termenele stabilite de către autoritățile competente în raport cu numărul total de măsuri impuse de către autoritățile competente | 1.000 lei/fiecare măsură neîndeplinită la termenele stabilite de către autoritățile competente |

DELEGATAR,

JUDEȚUL SATU MARE

Red.thred AIC, 5 ex.