**ANEXA NR.2**

**LA CONTRACTUL DE DELEGARE**

**CAIETUL DE SARCINI**

**AL ACTIVITĂȚILOR DE SALUBRIZARE PRESTATE DE OPERATORUL DEPOZITULUI ECOLOGIC DOBA:**

**A. Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică**

**B. Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică**

**C. Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase**

Cuprins

[CAPITOLUL I Dispoziții generale 5](#_Toc167280810)

[CAPITOLUL II Obiectul caietului de sarcini 5](#_Toc167280811)

[CAPITOLUL III Cerințe organizatorice minimale 6](#_Toc167280812)

[SECȚIUNEA 1 Obligații de serviciu public în prestarea serviciului și operarea infrastructurii aferente acestuia 6](#_Toc167280813)

[SECȚIUNEA 2 Cerințe generale privind operarea și întreținerea stațiilor/instalațiilor de tratare a deșeurilor 7](#_Toc167280814)

[SECȚIUNEA 3 Autorizații și licențe 8](#_Toc167280815)

[SECȚIUNEA 4 Personal și instructaj 9](#_Toc167280816)

[SECȚIUNEA 5 Identitatea firmei și identificarea personalului 10](#_Toc167280817)

[SECȚIUNEA 6 Echipament de protecție 10](#_Toc167280818)

[SECȚIUNEA 7 Sistemul de management integrat 10](#_Toc167280819)

[SECȚIUNEA 8 Controlul și monitorizarea factorilor de mediu 11](#_Toc167280821)

[SECȚIUNEA 9 Monitorizarea activității 11](#_Toc167280822)

[SECȚIUNEA 10 Securitatea obiectivelor și instalațiilor 12](#_Toc167280823)

[SECȚIUNEA 11 Sistemul informatic și baza de date a operațiunilor 13](#_Toc167280825)

[SECȚIUNEA 12 Determinări privind compoziția deșeurilor 17](#_Toc167280828)

[CAPITOLUL IV Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică 32](#_Toc167280834)

[CAPITOLUL V Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică 34](#_Toc167280835)

[CAPITOLUL VI Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase 40](#_Toc167280839)

CAPITOLUL I Dispoziții generale

Prezentul caiet de sarcini vizează activitățile defășurate la Depozitul Ecologic Doba, aflat în proprietatea publică a Județului Satu Mare și este supus dezbaterii și aprobării autorității deliberative-Consiliului Județean Satu Mare.

CAPITOLUL II Obiectul caietului de sarcini

1. Prezentul caiet de sarcini stabilește condițiile de desfășurare a activităților specifice serviciului de salubrizare, stabilind cerințele tehnice și organizatorice minimale necesare funcționării acestui serviciu în condiții de eficiență și siguranță.
2. În sensul prezentului caiet de sarcini, Județul Satu Mare are calitatea de delegatar.
3. Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a activităților componente ale serviciului de salubrizare, în modul de gestiune directă prin intermediul contractului de delegare încheiat cu operatorul MANAGEMENTUL DEȘEURILOR SATU MARE SRL, având asociat unic Județul Satu Mare.

(3) Caietul de sarcini face parte integrantă din documentația necesară desfășurării activităților :

- sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică;

- tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică ;

- eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase

și constituie ansamblul cerințelor tehnice de bază.

2. Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologie, condițiile pentru certificarea conformității cu standarde relevante sau altele asemenea.
3. Specificațiile tehnice se referă, de asemenea, la graficul executării activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în legătură cu desfășurarea serviciului de salubrizare.
4. Caietul de sarcini precizează reglementările obligatorii referitoare la securitatea și sănătatea în muncă, la situațiile de urgență și la protecția mediului, care trebuie respectate pe parcursul prestării activităților menționate al art.3 alin.(3) și care sunt în vigoare.
5. Termenii, expresiile și abrevierile utilizate sunt cele din regulamentul serviciului de salubrizare.

CAPITOLUL III Cerințe organizatorice minimale

SECȚIUNEA 1 Obligații de serviciu public în prestarea serviciului și operarea infrastructurii aferente acestuia

1. Operatorul va asigura:
   * 1. respectarea legislației, normelor, prescripțiilor și regulamentelor privind securitatea și sănătatea în muncă, situațiile de urgență, gospodărirea apelor, protecția mediului, urmărirea comportării în timp a construcțiilor, precum și respectarea tuturor obligațiilor sale care îi revin conform legii, regulamentului serviciului sau pe care și le-a asumat prin contractul de delegare a gestiunii, după caz;
     2. exploatarea, întreținerea și reparația instalațiilor și utilajelor cu personal autorizat, în funcție de complexitatea instalației și de specificul locului de muncă;
     3. elaborarea planurilor anuale de revizii și reparații executate cu forțe proprii și cu terți;
     4. evidența orelor de funcționare a utilajelor;
     5. personalul necesar pentru prestarea activităților asumate prin contractul de delegare;
     6. conducerea operativă prin dispecerat și asigurarea mijloacelor tehnice și a personalului de intervenție;
     7. o dotare proprie cu instalații și echipamente specifice necesare pentru prestarea activităților în condițiile stabilite prin contract;
2. Prestarea activității de salubrizare se va executa astfel încât să se realizeze:
   * 1. continuitatea activității, indiferent de anotimp și condițiile meteo, cu respectarea prevederilor contractuale;
     2. corectarea și adaptarea regimului de prestare a activității la cerințele utilizatorului;
     3. controlul calității serviciului prestat;
     4. respectarea instrucțiunilor/procedurilor interne de prestare a activității;
     5. ținerea la zi a documentelor cu privire la prestarea serviciului;
     6. respectarea regulamentului serviciului de salubrizare aprobat de autoritatea administrației publice locale, în condițiile legii;
     7. prestarea activității pe baza principiilor de eficiență economică, având ca obiectiv reducerea costurilor de prestare a serviciului;
     8. reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate;
     9. îndeplinirea indicatorilor de performanță privind cantitatea și calitatea activității, specificați în anexa la regulamentul serviciului de salubrizare;
     10. asigurarea, pe toată durata de executare a serviciului, de personal calificat și în număr suficient.
3. Obligațiile și răspunderile personalului operativ al operatorului sunt cuprinse în regulamentul serviciului.

SECȚIUNEA 2 Cerințe generale privind operarea și întreținerea stațiilor/instalațiilor de tratare a deșeurilor

1. Instalațiile trebuie sa fie utilizate doar în scopurile proiectate.
2. Operatorul va păstra obiectivele în stare bună, curată și sigură și în condiții sanitare corespunzătoare. Operatorul va pune la dispoziție suficiente piese de rezervă și consumabile pentru a asigura funcționarea neîntreruptă și continuă a activității. Operatorul va completa toate piesele de rezerva și consumabilele din obiective imediat după ce acestea au fost scoase.
3. Operatorul va asigura inspecții regulate ale obiectivelor și va acționa imediat pentru reparare în caz că se identifică deteriorări. Operatorul va reabilita imediat instalațiile sau înlocui orice echipament sau componentă sau orice vehicul necesar pentru operare, pe propria cheltuială, în baza unei notificări către Delegatar.
4. Întreținerea va fi executata numai în conformitate cu Manualele de operare și întreținere aprobate și puse la dispoziție de către Delegatar. Întreținerea trebuie sa fie asigurata într-o maniera pro-activă, astfel încât sa se întreprindă acțiuni preventive înainte sa fie necesare reparații majore.
5. Personalul de întreținere de la fața locului se va ocupa de operațiunile regulate. Operațiunile majore, reparațiile generale sau activitățile specializate se pot derula în afara incintei de către companii specializate, aprobate și acceptate de către Operator sau firme de întreținere aprobate de către producător.
6. Operatorul va fi responsabil de întreținerea și curățarea drumurilor din incinta.
7. Operatorul va răspunde de plata tuturor cheltuielilor și costurilor asociate întreținerii și utilizării clădirilor, a instalațiilor și a utilităților concesionate.
8. Toata întreținerea activităților va avea în vedere protecția mediului. Se va acorda o atenție deosebita manipulării combustibililor și lubrifianților (benzina, petrol și ulei) și solvenților pentru a preveni vărsarea acestora și infiltrarea lor în sol.
9. Levigatul și apa provenita din scurgeri care a fost în contact cu deșeurile, precum și apa provenita din stația de curățare a echipamentului contaminat (zona de spălare a roților), vor fi direcționate către sistemul de colectare a levigatului pentru tratare în stația de epurare.
10. Operatorul trebuie să reducă la minimum posibilitatea antrenării de către vânt a deșeurilor din incinta obiectivelor și va lua toate masurile necesare pentru a evita împrăștierea acestor deșeuri în exteriorul incintei.
11. Operatorul va opera obiectivele în așa fel încât să minimizeze mirosurile atribuibile gestionării deșeurilor sau altor elemente asociate.
12. Operatorul va lua masurile necesare pentru a controla formarea prafului, precum limitarea vitezei de deplasare a vehiculelor, stropirea drumurilor în timpul sezonului uscat și curățarea regulată a drumurilor.
13. Operatorul va lua masurile adecvate pentru prevenirea atragerii paraziților, a insectelor și a pasărilor și pentru prevenirea răspândirii bolilor.
14. Operatorul va încheia contracte cu furnizorii de utilități, după cum este necesar pentru buna funcționare a activității, în nume propriu.
15. Asigurarea unei noi utilități precum și renunțarea la o utilitate existenta pe amplasamente fata de momentul semnării contractului nu vor putea fi realizate de către Operator decât cu acordul preliminar al Delegatarului.
16. Operatorul este liber sa decidă asupra măsurilor de asigurare permanentă a utilităților (instalații de rezerva) astfel încât standardul de calitate a serviciilor sa nu fie afectat.

SECȚIUNEA 3 Autorizații și licențe

1. Operatorul va obține și va menține valabile pe toată perioada prestării activității:
   * 1. licențele necesare pentru prestarea activității/activităților specifice serviciului de salubrizare eliberate de A.N.R.S.C., în conformitate cu prevederile legale în vigoare;
     2. orice alte permise, aprobări sau autorizații, inclusiv autorizația de mediu sau autorizația integrată de mediu, după caz.

SECȚIUNEA 4 Personal și instructaj

Operatorul își va angaja propriul personal și va fi responsabil de comportamentul acestuia pe timpul desfășurării activității. Toți conducătorii auto și ceilalți angajați trebuie să dețină calificări relevante. Angajații vor fi instruiți în mod corespunzător și calificați pentru sarcinile lor, astfel încât echipamentele, instalațiile, mașinile și vehiculele utilizate să fie exploatate și întreținute în conformitate cu cerințele contractuale.

1. Operatorul va deține o listă cu toate resursele umane angajate în scopul prestării activităților de salubrizare. Lista va cuprinde numele tuturor angajaților și categoria lor de muncă, cu indicarea experienței și calificărilor profesionale pentru personalul de conducere.
2. Operatorul trebuie să poată, în orice moment, înlocui angajații în caz de concediu, boală sau alte indisponibilități. Orice angajat, care poate intra în contact direct cu producătorii de deșeuri, trebuie să fie capabil să înțeleagă, să vorbească și să citească în limba română.
3. Operatorul va face cunoscut delegatarului persoanele din conducere desemnate să gestioneze și supravegheze prestarea activității în numele său. În absența, din orice motiv, a persoanelor din conducere, trebuie nominalizați înlocuitorii. Personalul de conducere și înlocuitorii acestuia trebuie să aibă cunoștințe temeinice tehnice și trebuie să fie capabili să înțeleagă, să vorbească, să scrie și să citească în limba română.
4. Persoana cu responsabilități de conducere trebuie să fie autorizată/împuternicită să negocieze și să încheie acorduri cu delegatarul cu privire la executarea de lucrări și/sau servicii în legătură cu activitatea atribuită. Când delegatarul solicită, aceasta trebuie să poată fi contactată și disponibilă de a se prezenta la locul convenit într-un termen rezonabil, în funcție de amploarea problemei.
5. Periodic, operatorul va efectua, conform prevederilor legale în vigoare, instructaje pentru ca personalul să fie permanent la curent cu aspecte operaționale, situații de urgență, de protecție a mediului, de securitate și sănătate în muncă.
6. Operatorului și angajaților săi nu li se permite să vândă deșeurile sau să schimbe traseul deșeurilor, fără permisiunea delegatarului.
7. În timpul executării serviciilor, personalului operatorului nu îi este permis să ceară sau să primească vreo formă de compensație sau gratificații din partea cetățenilor sau a altor producători de deșeuri în scopul extinderii sau îmbunătățirii calității serviciului. Dacă o astfel de practică iese la iveală, personalul implicat va fi concediat, cu respectarea legislației muncii.

SECȚIUNEA 5 Identitatea firmei și identificarea personalului

1. Operatorul va funcționa sub numele propriei firme, marcând tot echipamentul, vehiculele, pliantele, broșurile și publicațiile cu același logo sau slogan. Personalul operațional va purta îmbrăcămintea inscripționată cu numele operatorului în timpul orelor de program. Personalul operațional va purta în timpul orelor de program echipamentul individual de lucru acordat de angajator.
2. Operatorul va furniza personalului ecusonul de identificare, conținând numele, fotografia și numărul de identificare, care vor fi purtate permanent pe toată perioada prestării serviciului, în scopuri de monitorizare.

SECȚIUNEA 6 Echipament de protecție

1. Operatorul este responsabil de asigurarea echipamentului individual de protecție și de desfășurarea tuturor operațiunilor și activităților în conformitate cu prevederile legale și normele privind sănătatea și securitatea în muncă.
2. Prevenirea situațiilor de urgență și măsurile de protecție vor fi asigurate și menținute conform prevederilor legale în vigoare.

SECȚIUNEA 7 Sistemul de management integrat

1. Operatorul va implementa un sistem de management integrat calitate - mediu - sănătate și securitate ocupațională, conform cerințelor standardelor ISO 9001:2015, ISO 14001:2015 și ISO 45001:2018 sau echivalent.
2. Fiecare sistem de management va acoperi în mod obligatoriu toate activitățile desfășurate de operator. Cerința minimală aplicată subcontractorilor pentru executarea de lucrări sau furnizarea de servicii conexe activității de salubrizare este certificarea ISO 9001:2015 sau echivalent
3. Operatorul trebuie să pună la dispoziția delegatarului, la cerere, toate procedurile, instrucțiunile de lucru, auditurile și rapoartele de evaluare, certificările și auditurile de supraveghere și recertificare aferente sistemului.
4. Operatorul va avea în vedere la proiectarea sistemelor de management cerințele delegatarului privind raportarea.
5. Operatorul trebuie să se asigure că desfășoară toate activitățile în condițiile respectării standardelor de management al calității, de mediu și al sănătății și securității ocupaționale și să ia măsuri pentru înlăturarea neconformităților.

SECȚIUNEA 8 Controlul și monitorizarea factorilor de mediu

1. Operatorul va monitoriza și va îndeplini cerințele privind respectarea condițiilor de protecție a mediului stabilite prin autorizații și orice altă cerință suplimentară impusă de o autoritate competentă privind exploatarea în regim normal a obiectivelor.

SECȚIUNEA 9 Monitorizarea activității

1. Delegatarul are dreptul să monitorizeze continuitatea și calitatea activității prestate de operator pentru a fi luate în considerare la certificarea plăților către operator, în condițiile prevăzute în contractul de delegare.
2. Operatorul are obligația să coopereze pe deplin cu delegatarul în scopul monitorizării și controlului activităților prestate și să permită delegatarului să inspecteze toate înregistrările și documentele, inclusiv cele contabile, în legătură cu activitățile de salubrizare atribuite.
3. Operatorul are obligația să permită delegatarului să inspecteze toate instalațiile, echipamentele și vehiculele utilizate la prestarea activității/activităților de salubrizare atribuite.
4. Delegatarul este informat despre orice inspecție/control programată/programat de alte autorități și va putea participa la acestea.
5. Delegatarul are dreptul să organizeze ședințele de management al serviciilor cu participarea operatorului și, dacă este cazul, a altor operatori care gestionează pe fluxul deșeurilor instalații de valorificare și/sau eliminare a deșeurilor.

SECȚIUNEA 10 Securitatea obiectivelor și instalațiilor

1. Intrarea în obiectivele administrate de operator este controlată și limitată de către acesta la persoanele autorizate să intre în incintă pentru motive asociate cu operarea, întreținerea, controlul și monitorizarea activităților. Alte persoane, cum ar fi vizitatori sau grupuri organizate în scopuri educative, vor fi admise doar cu acceptul operatorului.
2. Regulile privind accesul la obiective se stabilesc de către operator și se comunică delegatarului.
3. Operatorul este pe deplin responsabil cu asigurarea pazei și a integrității protecției perimetrale pentru toate obiectivele.
4. Orice incident neobișnuit privind securitatea este notificat autorităților competente de ordine publică și înregistrat în baza de date a operatorului. Operatorul raportează delegatarului orice incident semnificativ legat de pătrunderi, stricăciuni sau pierderi. Operatorul și delegatarul analizează orice astfel de incident și evaluează caracterul adecvat al măsurilor de securitate ce trebuie luate pentru evitarea apariției unor evenimente asemănătoare pe viitor.
5. Operatorul are obligația să implementeze un plan de intervenții în caz de evenimente neprevăzute și să instruiască personalul pentru a fi pregătit să intervină în cazul situațiilor de urgență, cum ar fi incendii, fum și scurgeri de materiale periculoase.

SECȚIUNEA 11 Sistemul informatic și baza de date a operațiunilor

1. Operatorul are obligația să implementeze un sistem informatic și o bază electronică de date a operațiunilor desfășurate, unde vor fi înregistrate, stocate și procesate toate datele legate de activitatea acestuia.
2. Sistemul informațional trebuie să poată genera rapoarte zilnice, lunare, trimestriale și anuale prin agregarea și procesarea numărului mare de înregistrări primite zilnic pentru fiecare activitate a serviciului/obiectiv în parte și per total.
3. Operatorul este liber să aleagă soluțiile hardware și software de realizare a sistemului informatic, ținând seama de cerințele minime privind raportarea.
4. Operatorul actualizează zilnic baza de date a operațiunilor, cel puțin cu următoarele date:
   * 1. cantitatea de deșeuri intrată în stația de sortare, defalcat pe fiecare unitate administrativ-teritorială din care au fost colectate;
     2. cantitățile de deșeuri sortate pe tipuri de materiale, cel puțin pentru hârtie, carton, metal, plastic și sticlă;
     3. cantitățile de deșeuri sortate comercializate și prețul de comercializare;
     4. cantitatea de reziduuri rezultată din procesul de sortare și cantitățile de reziduuri eliminate la depozit și/sau valorificate energetic;
     5. cantitatea de biodeșeuri intrată în instalația de compostare/tratare aerobă, defalcat pe fiecare unitate administrativ-teritorială din care au fost colectate;
     6. cantitatea de materiale suport intrată în instalația de compostare/tratare aerobă, utilizate în fabricarea diferitelor tipuri de compost/pământ de flori, pe tip de material;
     7. cantitatea de compost rezultată din procesul de compostare și cantitatea de compost valorificată și prețul de comercializare mediu;
     8. cantitatea de reziduuri rezultată din procesul de compostare și cantitățile de reziduuri eliminate la depozit și/sau valorificate energetic;
     9. cantitatea de deșeuri intrată în depozit, pe categorii și surse de proveniență;
     10. tipuri și cantități de deșeuri neconforme, neacceptate la instalații pentru fiecare instalație în parte și originea lor.
5. Baza de date a operațiunilor trebuie să genereze rapoarte inclusiv cu privire la:
   * 1. valorile lunare ale indicatorilor de performanță realizați și compararea acestora cu valorile admise;
     2. consumuri de materiale și utilități;
     3. personal utilizat;
     4. lucrările de întreținere și reparații realizate la fiecare instalație și echipament;
     5. incidente și avarii la instalațiile, echipamentele și vehiculele destinate prestării activității, întreruperi programate și neprogramate, inclusiv durata acestora;
     6. reclamațiile și notificările primite, inclusiv răspunsurile furnizate;
     7. orice alte date înregistrate solicitate de delegatar.
6. La cererea delegatarului, operatorul va prezenta un raport privind serviciile similare prestate pentru alți operatori și operatori economici cu care se află în raporturi contractuale.
7. Raportul va cuprinde pentru fiecare operator în parte cantitatea de deșeuri colectată/acceptată și contravaloarea serviciilor prestate.

SECȚIUNEA 12 Determinări privind compoziția deșeurilor

1. Operatorul va realiza determinări privind compoziția deșeurilor menajere, a deșeurilor similare și a deșeurilor din sortabile și compostabile, după caz.
2. Determinările vor fi realizate prin aplicarea de metode adecvate, conform recomandărilor Comisiei Europene din „*Metodologia pentru analiza deșeurilor solide – SWA-Tool*” sau a unui standard național și/sau european în vigoare (*de exemplu: standardul SR 13493:2004 Caracterizarea deșeurilor. Metodologie de caracterizare a deșeurilor menajere – ROMECOM*) sau a unui ghid acceptat la nivel național, convenite cu autoritățile administrației publice locale sau asociația de dezvoltare intercomunitară.

CAPITOLUL IV Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică

1. Operatorul are obligația de a desfășura activitatea de sortare a deșeurilor de hârtie, carton, metal, plastic și sticlă colectate separat din deșeurile municipale, în condițiile legii din județul Satu Mare.
2. În acest scop, operatorul are obligația de a opera stația/stațiile de sortare a deșeurilor de la Depozitul ecologic Doba*.*
3. Deșeurile reciclabile sortate se vor valorifica la operatorii reciclatori.
4. Reziduurile rezultate din procesul de sortare vor fi eliminate la Depozitul Ecologic de la Doba.
5. Toate deșeurile care pot fi acceptate în stația de sortare din cadrul Depozitutului Ecologic Doba vor fi supuse sortarii.
6. Spațiile în care se realizează sortarea deșeurilor de hârtie, carton, metal, plastic și sticlă trebuie:
   * 1. să dispună de o platformă betonată cu o suprafață suficientă pentru primirea deșeurilor și pentru stocarea temporară, separată, a fiecărui tip de deșeu reciclabil;
     2. să fie prevăzute cu cântar electronic de cântărire a autovehiculelor, cu transmisia și înregistrarea datelor la dispecer și cu verificarea metrologică în termenul de valabilitate;
     3. să fie prevăzute cu un sistem de colectare a apelor uzate rezultate din apa pluvială sau din procesul tehnologic de sortare și spălare;
     4. să aibă instalație de spălare și dezinfectare;
     5. să asigure evacuarea apelor uzate și a levigatului, dacă este cazul, conform avizelor/autorizațiilor emise de către autoritățile competente de mediu;
     6. să fie prevăzute cu puncte de prelevare a probelor apelor uzate colectate;
     7. să existe posibilitatea de acces în fiecare zonă de stocare, fără a exista posibilitatea de contaminare reciprocă a diferitelor tipuri de deșeuri;
     8. să existe grupuri sanitare și vestiare conform normativelor în vigoare;
     9. să fie dotate cu instalație de iluminat corespunzătoare desfășurării activității în orice perioadă a zilei;
     10. să fie prevăzute cu mijloace tehnice de apărare împotriva incendiilor destinate prevenirii, limitării și stingerii acestora, conform cerințelor impuse prin avize/autorizații de către autorităților competente;
     11. să fie prevăzute cu instalații de presare și balotare pentru diferite tipuri de materiale reciclabile.

CAPITOLUL V Tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică

1. Operatorul are obligația de a desfășura activitatea de tratare aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică, în condițiile legii, în județul Satu Mare.
2. În acest scop, operatorul are obligația de a opera stația de compostare din cadrul Depozitului Ecologic Doba.
3. Compostul rezultat va fi valorificat de către operator în condițiile pieței și în conformitate cu prevederile Legii nr. 181/2020 privind gestionarea deșeurilor nepericuloase compostabile, precum și cu cele ale autorizației de mediu.
4. Reziduurile rezultate din procesul de tratare vor fi eliminate la Depozitul Ecologic Doba.
5. Toate deșeurile care pot fi acceptate în stația de compostării din cadrul Depozitutului Ecologic Doba vor fi supuse compostării.
6. Spațiile în care se realizează activitatea de tratare aerobă a biodeșeurilor trebuie:
   * 1. să dispună de o platformă betonată cu o suprafață suficientă pentru primirea deșeurilor și pentru stocarea temporară, separată, deșeului încredințat în vederea tratării;
     2. să fie prevăzute cu cântar electronic de cântărire a autovehiculelor, cu transmisia și înregistrarea datelor la dispecer și cu verificarea metrologică în termenul de valabilitate;
     3. să fie prevăzute cu un sistem de colectare a apelor uzate rezultate din apa pluvială sau din procesul tehnologic de tratare și spălare;
     4. să aibă instalație de spălare și dezinfectare;
     5. să asigure evacuare apelor uzate și a levigatului, dacă este cazul, conform avizelor/autorizațiilor emise de către autoritățile competente de mediu;
     6. să fie prevăzute cu puncte de prelevare a probelor apelor uzate colectate;
     7. să existe grupuri sanitare și vestiare conform normativelor în vigoare;
     8. să fie dotate cu instalație de iluminat corespunzătoare desfășurării activității în orice perioadă a zilei;
     9. să fie prevăzute cu mijloace tehnice de apărare împotriva incendiilor destinate prevenirii, limitării și stingerii acestora, conform cerințelor impuse prin avize/autorizații de către autorităților competente;
     10. să asigure, conform specificațiilor tehnice ale instalației, captarea și dirijarea emisiilor rezultate din procesele de tratare biologică spre instalații adecvate de tratare și neutralizare.

CAPITOLUL VI Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase

1. Operatorul are obligația de a desfășura activitatea de eliminare, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase, în condițiile legii, în județul Satu Mare.
2. În acest scop, operatorul are obligația de a opera Depozitul Ecologic Doba.
3. Conform estimărilor, cantitatea estimată de deșeuri ce urmează a fi depozitată este de 70.000 tone/an.
4. Depozitul de deșeuri, inclusiv celulele acestuia, trebuie înființat(e), proiectat(e), construit(e) și administrat(e) astfel încât să se realizeze condiții de împiedicare a eliminării și diseminării poluanților în mediul natural: sol, ape de suprafață, ape subterane, aer sau în mediul urban.
5. *Operatorul depozitului va prelua toate deșeurile nepericuloase provenite din județul Satu Mare, care pot fi acceptate în conformitate cu autorizația de mediu, precum și alte deșeuri menționate în această autorizație.*
6. La înființarea depozitului de deșeuri, inclusiv a celulelor acestuia, se va ține cont de:
   * 1. distanțele de la perimetrul depozitului de deșeuri la zonele de locuit și de agrement, cursuri de apă, ape stătătoare și la alte zone rurale sau urbane;
     2. existența unor ape subterane, de coastă sau zone naturale protejate în regiune;
     3. condițiile geologice și hidrogeologice din zona respectivă;
     4. riscul producerii de inundații, tasări, alunecări de teren sau avalanșe;
     5. protecția naturii și a patrimoniului cultural din regiune.

Operatorul depozitului va constitui garanția de mediu, precum și un fond pentru închiderea și urmărirea postînchidere a depozitului, conform contractului de delegare și se va realiza conform prevederilor actelor normative în vigoare.

DELEGATAR,

JUDEȚUL SATU MARE

Red.thred AIC, 5 ex.